CELEX: C2005/281/50
Language: lt
Date: 2005-11-12 00:00:00
Title: Byla T-326/05 2005 m. rugpjūčio 29 d. pareikštas ieškinys byloje Rath prieš VRDT

12.11.2005   
            
            
               LT
            
            
               Europos Sąjungos oficialusis leidinys
            
            
               C 281/27
            
         2005 m. rugpjūčio 29 d. pareikštas ieškinys byloje Rath prieš VRDT
   (Byla T-326/05)
   (2005/C 281/50)
   Kalba, kuria surašytas ieškinys: vokiečių
   Šalys
   
      Ieškovas: Matthias Rath (Keiptaunas, Pietų Afrika), atstovaujamas advokatų S. Ziegler, C. Kleiner ir F. Dehn
   
      Atsakovė: Vidaus rinkos derinimo tarnyba (prekių ženklams ir dizainams)
   
      Kita Apeliacinėje taryboje vykusio proceso šalis: AstraZeneca AB (Södertälje, Švedija)
   Ieškovo reikalavimai
   
               —
            
            
               panaikinti 2005 m. gegužės 18 d. Vidaus rinkos derinimo tarnybos (prekių ženklams ir dizainams) (VRDT) ketvirtosios apeliacinės tarybos sprendimą;
            
         
               —
            
            
               priteisti iš VRDT bylinėjimosi išlaidas.
            
         Ieškinio pagrindai ir pagrindiniai argumentai
   Bendrijos prekių ženklo paraišką pateikęs asmuo: AstraZeneca AB
   
      Prašomas įregistruoti Bendrijos prekių ženklas: žodinis prekių ženklas „VIXACOR“ 5 klasės prekėms (paraiškos Nr. 1 739 697).
   
      Ženklo ar žymens, kuriuo remiamasi protesto procese, savininkas: ieškovas
   
      Ženklas ar žymuo, kuriuo remiamasi protesto procese: Bendrijos prekių ženklas „Vitacor“ 5, 16 ir 41 klasių prekėms ir paslaugoms (Nr. 689 018), Bendrijos prekių ženklas „Vitacor Plus“ 5, 16 ir 32 klasių prekėms (Nr. 1 668 565) ir Vokietijoje įregistruotas prekių ženklas „Vitacor Plus“ 5, 16 ir 31 klasių prekėms (Nr. 399 65 690).
   
      Protestų skyriaus sprendimas: atmesti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento (EB) Nr. 40/94 8 straipsnio 1 dalies b punkto pažeidimas dėl to, kad yra galimybė supainioti prašomą įregistruoti prekių ženklą ir prekių ženklą, kuriuo grindžiamas protestas.